1983R2166 — LT — 16.10.2001 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EEB) Nr. 2166/83

1983 m. liepos 29 d.

nustatantis licencijavimo sistemą tam tikruose žūklės rajonuose šiaurės Škotijoje (Šetlando rajone)







EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį žuvininkystės išteklių apsaugos ir tvarkymo Bendrijos sistemą ( 1 ), ypač į jo 7 straipsnį, kadangi Bendrijos laivų žvejybą šiaurės Škotijos rajone turi reglamentuoti licencijavimo sistema, kurią Bendrijos vardu tvarkys Komisija; kadangi būtina nustatyti išsamias šios sistemos taisykles, įskaitant procedūras, kaip perduoti laivų, norinčių žvejoti šiame rajone, duomenis, laivų judėjimą tame rajone ir dugninių rūšių, kurias leidžiama žvejoti, sąrašą; kadangi šiame reglamente numatytos priemonės atitinka Žuvininkystės išteklių vadybos komiteto nuomonę, PRIĖMĖ ŠĮ REGLAMENTĄ:







1 straipsnis

1. Kiekvienais metais iki gruodžio 1 d. valstybės narės perduoda Komisijai laivų, plaukiojančių su jų vėliava arba registruotų jų uostuose, kuriems gali būti reikalinga licencija žvejoti Tarybos reglamento (EEB) Nr. 170/83 II priedo A dalyje minimame rajone (toliau – rajonas), sąrašą. Šio sąrašo kopiją Komisija nusiunčia Jungtinės Karalystės kompetentingoms kontrolės institucijoms, t. y. Department of Agriculture and Fisheries for Scotland, Chesser House, Edinburgh, telex address 727696 SODAFS. Šis sąrašas galioja tolesniems kalendoriniams metams. 1983 metams sąrašas nedelsiant, įsigaliojus šiam reglamentui, ir galioja iki 1983 m. gruodžio 31 d.

2. 1 dalyje nurodytas sąrašas gali būti patikslintas balandžio 1 d., liepos 1 d. ir spalio 1 d. Visos pataisos nusiunčiamos Komisijai ir Jungtinės Karalystės kompetentingoms institucijoms.

3. Sąraše pateikiama tokia informacija apie kiekvieną laivą:

— pavadinimas,

— išorinės tapatybės nustatymo raidės ir skaičiai,

— ilgis tarp statmenų,

— radijo šaukimo signalai.

2 straipsnis

1. Licencija žvejoti tame rajone laivams gali būti išduota 3 straipsnyje nustatyta tvarka savaitės laikotarpiui (toliau – licencijos laikotarpis).

2. Licencijos laikotarpis prasideda nulis valandų vidutiniu Grinvičo laiku (GMT) sekmadienį ir baigiasi 24 val. GMT kitą šeštadienį.

3. Laivas gali žvejoti iš eilės einančiais licencijos laikotarpiais 3 straipsnyje nustatyta tvarka.

3 straipsnis

1. Kiekvieną savaitę, ne vėliau kaip iki 12 val. GMT ketvirtadienį, valstybės narės praneša teleksu Komisijai ir susipažinimui Jungtinės Karalystės kompetentingoms kontrolės institucijoms laivų, kuriems prašoma išduoti licenciją žvejoti kitam licencijos laikotarpiui šiame rajone, sąrašą.

2. Kiekviename sąraše pateikiamas kiekvieno laivo pavadinimas ir išorinės tapatybės nustatymo raidės ir skaičiai. Licenciją gali gauti tik laivai, įtraukti į 1 straipsnyje nurodytą sąrašą.

3. Komisija išnagrinėja 1 dalyje nurodytus sąrašus ir teleksu perduoda galutinį laivų sąrašą Jungtinės Karalystės kompetentingoms kontrolės institucijoms ne vėliau kaip iki 12 val. GMT kitą penktadienį. Laikoma, kad laivai, įtraukti į galutinį sąrašą, turi licenciją, leidžiančią žvejoti per kitą licencijos laikotarpį.

4. Jeigu iki 12 val. GMT ketvirtadienį Komisija negauna naujo laivų sąrašo, kitam licencijos laikotarpiui taikomas ankstesnis galutinis sąrašas.

5. Per galutinio sąrašo galiojimo laikotarpį valstybė narė gali, pasiųsdama teleksą Komisijai ir kopiją – Jungtinės Karalystės kompetentingoms kontrolės institucijoms, prašyti pakeisti vieną laivą iš sąrašo kitu laivu, įtrauktu į 1 straipsnyje nurodytą sąrašą, arba, jeigu galutiniame sąraše nurodyta mažiau laivų negu maksimalus laivų, kurie vienu metu gali vykdyti savo veiklą, skaičius, papildyti sąrašą vienu ar keliais laivais neviršijant maksimalaus laivų skaičiaus.

6. Komisija kuo skubiau, o bet kokiu atveju – per vieną darbo dieną gavusi prašymą, teleksu praneša valstybei narei ir Jungtinės Karalystės kompetentingoms kontrolės institucijoms apie galutinio sąrašo pataisas. Valstybė narė apie tai nedelsdama praneša laivo, kurį liečia sąrašo pataisos, savininkui arba kapitonui.

Nei pakeičiantis laivas, nei papildomas laivas neturi leidimo žvejoti, kol atitinkamai valstybei narei ir kompetentingoms kontrolės institucijoms apie tai nepraneša Komisija.

4 straipsnis

1. Kiekvieno licencijuoto laivo savininkas arba kapitonas nedelsdamas praneša Europos Bendrijų Komisijai Briuselyje, telekso adresas 24 189 FISEU-B, ir Jungtinės Karalystės kompetentingoms institucijoms per I priede išvardytas radijo stotis kiekvieną kartą, kai jis:

— įplaukia arba išplaukia iš šio rajono,

— įplaukia arba išplaukia iš šio rajono uosto.

2. 1 dalyje minimame pranešime turi būti pateikta ši informacija:

— judėjimo tipas, kaip nurodyta 1 dalyje,

— data, laikas ir laivo geografinė padėtis,

— laivo pavadinimas,

— išorinės laivo tapatybės nustatymo raidės ir skaičiai,

— kapitono pavardė ir vardas.

▼M1

3. Tačiau Bendrijos žvejybos laivai, žvejojantys zonoje, kurioje taikoma palydovinio ryšio laivų stebėjimo sistema, kurie perduoda reikalingus duomenis via VMS pagal Komisijos reglamento (EB) Nr. 1489/97 ( 2 ) 3 straipsnį, atleidžiami nuo pareigos pranešti apie 1 dalyje numatytą judėjimą.

▼B

5 straipsnis

Reglamento (EEB) Nr. 170/83 II pried B dalyje minimos dugninės rūšys yra išvardytos šio reglamento II priede.

6 straipsnis

Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS

Radijo stočių, per kurias turi būti perduoti 4 straipsnyje minimi pranešimai, sąrašas







Pavadinimas Šaukimo signalas Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC ▼M2 ————— ▼B Oostende OST









II PRIEDAS

Tarybos reglamento (EEB) Nr. 170/83 II priedo B dalyje nurodytų dugninių rūšių sąrašas







Mokslinis pavadinimas Bendrinis pavadinimas Scophthalamus rhombus Otas Limanda limanda Limanda Hippoglossus hippoglossus Otas Reinhardtius hippoglossoides Grenlandijos otas Microstomus kitt Mažasis jūrinis liežuvis Lepidorhombus whiffiagonis Megrimas Pleuronectes platessa Plekšnė Rhombus (= Psetta) maximus Tiurbo Glyptocephalus cynoglossus Raudonoji plekšnė Gadus morhua Menkė Melanogrammus aeglefinus Juodadėmė menkė Merluccius merluccius Merlūzos Molva molva Rudnugarė jūros lydeka Pollachius pollachius Sidabrinė saida Pollachius virens Saida Brosme brosme Tuskas Merlangus merlangus Sidabrinė jūrų lydeka Anarhichas spp Vilkžuvė Conger conger Jūrinis ungurys Trigla spp Jūrinis gaidys Lophius spp Jūrų angelas Sebastes spp Jūrinis ešerys Squalus acanthias Spygliuotas ryklys Kitos Squalidae, Scyliorhinidae spp Rykliai, nurshaundai Raja spp Rajos Kitos Pleuronectidae spp Plekšnės Kitos Gadidae spp, išskyrus Micromesistius poutassou ir Trisopterus esmarkii Nesupjaustytos žuvys, išskyrus žydrasias menkes ir norveginius bibus Sparidae spp Jūrų karšiai